**GP2** ir starptautiskas autosacīkstes, kuras tiek uzskatītas par Formula 1 jauno talantu sagatavošanas sēriju. Tā ir Formula 2 (1953—1984) un Formula 3000 (1985—2004) sacīkšu pēctece. Sākot ar 2010. gadu tiks rīkotas arī GP3 sacīkstes. Čempionāta rīkotājam Bērnijam Eklstonam pieder tiesības arī uz nosaukumu "GP1".

Nedēļas nogalē notiek divas sacīkstes: sestdien un svētdien. Kvalifikācija sestdienas sacīkstei notiek piektdien un tā ir 30 minūtes gara. Sestdienas sacīkste ir apmēram 180 km gara. Katram pilotam ir vismaz vienu reizi jābrauc boksos un jānomaina vismaz divas riepas. Svētdien ir sprinta sacensības, kuras ir apmēram 120 km garas. Piloti startē tādā pašā secībā, kā viņi finišēja sestdien, vienīgi piloti no pirmās līdz astotajai vietai startē apgrieztā secībā, tātad tas, kurš finišēja astotais sestdien startē no pirmās starta vietas svētdien, bet sestdienas uzvarētājs startē no astotās vietas.

Par uzvaru kvalifikācijā dod divus punktus, turklāt, katrā sacīkstē var nopelnīt punktu par ātrāko apli. Turklāt, ātrākā apļa uzstādītājam ir jānobrauc vismaz 90% sacīkstes. Sestdien punktus piešķir šādi (no pirmās līdz astotajai vietai): 10-8-6-5-4-3-2-1. Svētdien, savukārt, punktus piešķir šādi (no pirmās līdz sestajai vietai): 6-5-4-3-2-1. Maksimāli vienā nedēļas nogalē ir iespējams sakrāt 20 punktus. Īsajā GP2 vēsturē tas ir izdevies tikai Nelsinju Pikē 2006. gada Ungārijas sacīkstē un Niko Hilkenbergam 2009. gada Vācijas sacīkstē.

GP2 čempioni
------------

2012. gada GP2 sezonas pirmā sacīkste Malaizijā

| Gads | Čempions | Vicečempions | Trešais | Komandu čempions |
| --- | --- | --- | --- | --- |
| 2005 | Valsts karogs: Vācija Niko Rosbergs (ART Grand Prix) | Valsts karogs: Somija Heiki Kovalainens | Valsts karogs: Amerikas Savienotās Valstis Skots Spīds | Valsts karogs: Francija ART Grand Prix |
| 2006 | Valsts karogs: Apvienotā Karaliste Luiss Hamiltons (ART Grand Prix) | Valsts karogs: Brazīlija Nelsinju Pikē | Valsts karogs: Francija Aleksandrs Premā | Valsts karogs: Francija ART Grand Prix |
| 2007 | Valsts karogs: Vācija Timo Gloks (iSport International) | Valsts karogs: Brazīlija Lukašs di Grasi | Valsts karogs: Itālija Džordžo Pantano | Valsts karogs: Apvienotā Karaliste iSport International |
| 2008 | Valsts karogs: Itālija Džordžo Pantano (Racing Engineering) | Valsts karogs: Brazīlija Bruno Senna | Valsts karogs: Brazīlija Lukašs di Grasi | Valsts karogs: Spānija Campos Grand Prix |
| 2009 | Valsts karogs: Vācija Niko Hilkenbergs (ART Grand Prix) | Valsts karogs: Krievija Vitālijs Petrovs | Valsts karogs: Brazīlija Lukašs di Grasi | Valsts karogs: Francija ART Grand Prix |
| 2010 | Valsts karogs: Venecuēla Pastors Maldonado (Rapax) | Valsts karogs: Meksika Serhio Peress | Valsts karogs: Francija Žils Bjanki | Valsts karogs: Itālija Rapax |
| 2011 | Valsts karogs: Francija Romēns Grožāns (DAMS) | Valsts karogs: Itālija Luka Filipi | Valsts karogs: Francija Žils Bjanki | Valsts karogs: Spānija Barwa Addax Team |
| 2012 | Valsts karogs: Itālija Davide Valseki (Dams) | Valsts karogs: Brazīlija Luiss Racia | Valsts karogs: Meksika Estevans Gutjerress | Valsts karogs: Francija DAMS |

|  |  |  |  |
| --- | --- | --- | --- |
| 

| * s
* d
* l
GP2 čempionāta sezonas |
| --- |
|  |
| 
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014

 |

 |